SET บ่ายแกว่งบวก-โบรกฯ แนะสอย 2 หุ้นแบงก์ มีปัจจัยหนุน
SET บ่ายแกว่งบวกในกรอบจำกัด พร้อมให้แนวต้าน 1,585-1,590 จุด แนวรับ 1,575-1,580 จุด โบรกฯ แนะสอย 2 หุ้นแบงก์ มีปัจจัยหนุน นำโดย TISCO และ KKP
18 เม.ย. 2560

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (18 เม.ย.) ปรับตัวขึ้น ตามตลาดภูมิภาค-ตลาดหุ้นสหรัฐฯ จากแรงเก็งกำไรที่เข้ามาแต่วอลุ่มเทรดยังไม่มากนัก เนื่องจากปัจจัยภายนอกยังกดดันอยู่ บ่ายนี้ตลาดฯน่าจะแกว่งตัวแดนบวกในกรอบจำกัด พร้อมให้แนวต้าน 1,585-1,590 จุด แนวรับ 1,575-1,580 จุด
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยในช่วงเช้าที่ผ่านมาดัชนีปรับตัวขึ้น เป็นไปตามตลาดหุ้นในภูมิภาคเอเชีย และตลาดหุ้นสหรัฐฯ จากแรงเก็งกำไรที่เข้ามา แต่วอลุ่มยังไม่มากนัก ด้วยปัจจัยภายนอกน่าจะยังมีอิทธิพลต่อตลาดหุ้นอยู่
“วันนี้ดัชนีดีดตัวขึ้นมา จากมีแรงเก็งกำไรเข้ามา และน่าจะได้รับอานิสงส์จากตลาดหุ้นสหรัฐฯที่ปรับตัวขึ้น แต่ปัจจัยภายนอกก็ยังมีอิทธิพลอยู่ ทำให้ตลาดในช่วงนี้ยังดูเหงา ๆ ขณะที่ปัจจัยที่ต้องติดตาม คือ การเปิดเผยตัวเลขเศรษฐกิจของสหรัฐฯ ที่อาจจะส่งผลต่อค่าเงินดอลลาร์สหรัฐฯ และการเลือกตั้งในประเทศฝรั่งเศลช่วงปลายสัปดาห์นี้” นางสาวธีรดา กล่าว
แนวโน้มการลงทุนในช่วงบ่ายนี้ ตลาดฯน่าจะเคลื่อนไหวอยู่ในแดนบวก โดยแกว่งตัวในกรอบที่จำกัด พร้อมให้แนวต้าน 1,585-1,590 จุด และแนวรับ 1,575-1,580 จุด
 
บล.ธนชาต ระบุในบทวิเคราะห์ (18 เม.ย.) SET ฟื้นตัวตั้งแต่เปิดตลาด ตามการฟื้นตัวของตลาดหุ้นดาวโจนส์เมื่อคืนนี้ หลังคลายความกังวลสถานการณ์ความตึงเครียดระหว่างเกาหลีเหนือ กับสหรัฐฯ รวมไปถึงการเติบโตเศรษฐกิจจีน 1Q17 ที่ออกมาดีกว่าที่คาดการณ์ไว้
อย่างไรก็ดี ด้วย valuati ที่สูง และการเติบโตกำไร SET ที่ต่ำเพียง 5.1% ปีนี้ ทำให้ยังมอง upsie การปรับสูงขึ้นรอบนี้จะจำกัดที่ 1,595-1,600 จุด เท่านั้น
ในขณะเดียวกัน แนะนำ “ซื้อ” TISCO ที่กำไรออกมาดี และ KKP ที่เป็น Laggard แม้ราคาหุ้น TISCO ปรับสูงขึ้นถึงเป้าหมายพื้นฐานที่ 70 บาทไปแล้ว แต่ด้วยผลการดำเนินงานไตรมาส 1/60 ที่ออกมาดีกว่าคาด ที่ 1.49 พันล้านบาท เพิ่มขึ้น 19% จากปีก่อน  และ เพิ่มขึ้น 15% จากไตรมาสก่อน และด้วยต้นทุนการเงินที่ลดลง และการตั้งสำรองที่น้อยลง เป็น upsie isk ต่อประมาณการกำไรทั้งปี
ขณะที่การซื้อธุรกิจ etail baki จาก SCBT จะต่อยอดกำไรตั้งแต่ครึ่งหลังปี 60 เป็นต้นไป ทำให้แนะนำ “ซื้อ” ด้วยเป้าหมายระยะสั้นอิง TaeCe ที่ 73.25 บาท หรือถัดไปที่ 77.75 บาท (TISCO จะ XD 3.50 บาท วันที่ 26 เม.ย.นี้) และแนะนำ “ซื้อ” KKP ที่เป็น laa plays ด้วยแนวโน้มการเติบโตกำไร 7% ปีนี้ จากสินเชื่อที่กลับมาขยายตัวปีนี้ +4.6%
ขณะที่การบริหารเงินทุนที่มีประสิทธิภาพมากขึ้นจะปลดล็อกให้ KKP สามารถจ่ายเงินปันผลสูง 85-90% ของกำไร หรือคิดเป็นอัตราผลตอบแทนจากเงินปันผล 6 บาท/หุ้นในปี 2560-2561 คิดเป็น Divie yiel 8.6% (KKP จะ XD 4.00 บาท วันที่ 28 เม.ย.นี้)
 
สรุปหลักทรัพย์ที่มีมูลค่าการซื้อขายสูงสุด 5 อันดับ ได้แก่
BBL   มูลค่าการซื้อขาย 666.67 ล้านบาท ปิดที่ 187.50 บาท เพิ่มขึ้น 1.00 บาท
IVL   มูลค่าการซื้อขาย 639.54 ล้านบาท ปิดที่  36.00 บาท เพิ่มขึ้น 0.50 บาท
TMB   มูลค่าการซื้อขาย 590.63 ล้านบาท ปิดที่   2.34 บาท  ลดลง 0.10 บาท
BANPU มูลค่าการซื้อขาย 551.46 ล้านบาท ปิดที่  20.80 บาท เพิ่มขึ้น 0.10 บาท
KWG   มูลค่าการซื้อขาย 531.77 ล้านบาท ปิดที่   4.84 บาท เพิ่มขึ้น 0.96 บาท